07/10/2021 | Administración LocalMunicipal
Ribeira
Aprobación definitiva da modificación da Ordenanza fiscal B.1.16 reguladora da taxa pola prestación do servizo de axuda no fogar

O Pleno da Corporación, en sesión de data 26/07/2021, adoptou o seguinte acordo: Primeiro.- Aprobar inicialmente a MODIFICACIÓN DA ORDENANZA FISCAL B.1.16 REGULADORA DA TAXA POLA PRESTACIÓN DO SERVIZO DE AXUDA NO FOGAR. Segundo.- Aprobada inicialmente polo Pleno da Corporación, someter este acordo á preceptiva exposición pública, por prazo de 30 días, segundo o previsto no art.17.1 do TRLRHL. O acordo de aprobación inicial foi publicado no Boletín Oficial da Provincia Nº 144, de 2 de agosto de 2021, abríndose o prazo de exposición pública previsto nos artigos 49 da Lei 7/1985, e 17 do RD 2/2004, a efectos de reclamacións e suxestións perante o Pleno, a contar dende a data de publicación do presente acordo: Non sendo presentada ningunha reclamación, e entendéndose por tanto definitivamente adoptado o acordo ate o de agora provisional, procédese á súa publicación, xunto co texto íntegro da ordenanza modificada, a efectos da súa entrada en vigor. Ribeira, 4 de Outubro do 2021 A Alcaldesa en funcións, María José Sampedro Fernández. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases de réxime local e de conformidade co disposto nos artigos do 15 ó 27 e 57 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, este Concello establece a taxa pola prestación do servizo de axuda no fogar. É obxecto desta taxa a prestación do servizo de axuda no fogar ordinario e do servizo de axuda no fogar a persoas en situación de dependencia recoñecida pola Xunta de Galicia e que no Programa individualizado de atención de recursos teñan o SAF como recurso asignado, ou como respiro complementario de outro recurso e/ou prestación. Para ser beneficiario do mesmo estarase ó disposto na Ordenanza Municipal do Servizo de Axuda no Fogar. Serán suxeitos pasivos da taxa regulada na presente ordenanza os seguintes: a) As persoas recoñecidas como dependentes ao abeiro da Lei 39/2006 de 14 de decembro, de promoción da autonomía persoal e atención ás persoas en situación de dependencia, e teñan resolución do Plan Individualizado de Atención (PIA) no que se lle recoñeza o citado servizo (calquera que sexa a modalidade do mesmo) sexan dadas de alta no servizo municipal de acordo co estipulado no Regulamento específico de funcionamento. b) As persoas que accedan ao servizo da axuda no fogar por libre concorrencia e que sexan dadas de alta no servizo municipal de acordo co estipulado no Regulamento específico de funcionamento. Se o/a beneficiario/a carecera da capacidade para obrar, dita obriga recaerá sobre quen ostente a súa representación legal ou, no seu caso, sobre quen exerza de feito o seu coidado. O importe da taxa regulada na presente Ordenanza determinarase mediante a aplicación das seguintes tarifas en relación ao IPREM que se publique na Lei de Orzamentos para o Estado para o ano en curso. Para a determinación da capacidade económica das persoas que accedan ao servizo a través do sistema de dependencia, estarase ao disposto no decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención das persoas en situación de dependencia e se determina o sistema de participación das persoas usuarias no financiamento do seu custe. Estas porcentaxes adecuaranse ós termos indicados nos decretos e ordes que desenrolen a devandita Lei 39/2006 de 14 de decembro, de Promoción da Autonomía Persoal e Atención a Persoas en Situación de Dependencia. No caso de que a persoa usuaria acceda ao servizo de forma ordinaria, a capacidade económica se calculará de conformidade co establecido no artigo 60 Decreto 99/2012, do 16 de marzo, polo que se regulan os servizos sociais comunitarios e o seu financiamento. A cota tributaria da taxa regulada nesta ordenanza será a resultante de aplicar en función da capacidade económica dos usuarios: a) Para o caso da prestación do servicio ordinario: Sen prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestructuración familiar, exclusión social ou pobreza infantil, circunstancia que deberá estar debidamente xustificada no correspondente informe social”. b) Para o caso da prestación do servizo a persoas en situación de dependencia: A cota tributaria será a resultante de aplicar á capacidade económica do usuario a porcentaxe establecida para cada grao de dependencia, de acordo a seguinte taboa: En ningún caso, o importe da participación económica que deberá ingresar a persoa beneficiaria en concepto de copagamento, poderá exceder o 90% do custo do servizo determinado en termos de prezo/hora. c) Atencións e servizos complementarios ao nivel básico do servizo de axuda no fogar, para o caso de que a entidade local asuma tamén a prestación,: Non poderán recoñecerse respecto a esta taxa outros beneficios fiscais que os expresamente previstos en normas con rango de Lei ou derivados da aplicación de tratados internacionais, nos termos establecidos no art.9 do texto refundido da lei reguladora de facendas locais. O importe que deberá aboar mensualmente cada beneficiario será o resultante de aplicar as porcentaxes que figuran nas tarifas sobre o produto da multiplicación do prezo/hora do servizo polo número de horas mensuais efectivamente prestadas. O prezo hora virá determinado en cada momento, polo custo que para o Concello resulte de aplicación da licitación do contrato da prestación do servicio de axuda no fogar. A obriga de pago da taxa regulada nesta ordenanza nace dende que se inicia a prestación do servizo de axuda no fogar. A primeira liquidación, ou posterior na que se modifiquen os seus elementos esenciais, será notificada ao interesado para o seu ingreso nas arcas municipais. Nas sucesivas liquidacións, o pago da taxa realizarase polos obrigados ó mesmo mediante domiciliación bancaria, na conta sinalada ao efecto polo usuario. No caso de servizos prestados por tempo inferior a un mes completo prorratearase na parte proporcional ó tempo de atención recibido. O importe mensual aplicado a cada usuario será revisado anualmente, a fin de acreditar as posibles variacións habidas nas condicións que determinan o mesmo. O beneficiario aportará a documentación que lle sexa requirida a este efecto. No caso das persoas que reciban o servizo a través da modalidade de dependencia estarase ao disposto no artigo 18 do Decreto 149/2013, do 5 de setembro. As débedas da taxa derivada desta ordenanza esixiranse polo procedemento administrativo de prema. Unha vez aprobada a alta no servizo, esta manterase mentres non varíen as circunstancias que motivaron a prestación do servizo. Para ditas variacións, no seu caso, estarase ao previsto no Regulamento de funcionamento do servizo. Anualmente, ou antes, no caso de producirse cambios na situación das persoas usuarias, se lles requirirá, por parte do Departamento de Servizos Sociais do Concello, para que xustifiquen documentalmente a súa situación económica e patrimonial, a efectos de actualizar a súa capacidade económica e, no seu caso, a taxa a abonar, tal e como se recolle no Regulamento do servizo de axuda no fogar.1. No non previsto na presente Ordenanza serán de aplicación as disposicións contidas na Ordenanza Fiscal Xeral do Concello e restante lexislación tributaria aplicable. Esta Ordenanza aprobada polo Pleno en sesión de data 26/07/2021, entrará en vigor ao día seguinte da súa publicación no Boletín Oficial da Provincia, e comezará a aplicarse a partir dese mesmo día. Estará vixente en tanto non se acorde a súa modificación ou derrogación expresa.